ZAKAJ SE UČITI O AI
3 UI v izobraževanju danes
UI se v učilnicah po svetu že uporablja. Načrtno ali nevede jo uporabljajo tako učitelji kot učenci. Oglejmo si, kako.
V nadaljevanju tega priročnika si bomo ogledali orodja UI, ki so že na voljo na področju izobraževanja. Številne obetavne aplikacije si šele utirajo pot v učilnice. Industrija izobraževalnih tehnologij, globalne korporacije in različni univerzitetni raziskovalni laboratoriji razvijajo orodja, ki učiteljem pomagajo pri poučevanju, učencem pa pri učenju. Podjetja, specializirana za razvoj tehnologij UI, vse pogosteje investirajo v izobraževanje. Učitelji in učenci s pridom uporabljajo orodja UI, tista varna, z uradnimi priporočili, kot tudi tista brez priporočil, ki so prosto dostopna (brezplačna).
Ne glede na to, ali so bila ta orodja zasnovana posebej za izobraževanje ali ne, se lahko številna med njimi uporabljajo v učilnicah. Pri tem je nujno potrebno, da se poleg njihovih prednosti zavedamo tudi morebitnih slabosti oz. nevarnosti.
Med brezplačnimi aplikacijami za področje matematike, ki so bile na voljo v času nastanka tega besedila, je Photomath. (Za področje učenja jezikov so tu aplikacije kot je Duolingo, ali npr. programska oprema za pisanje, ki uporablja GPT3).
V RAZMISLEK
Med raziskovanjem programske opreme pogosto naletimo na videopredstavitve izdelkov, ki jih objavi proizvajalec sam. Včasih so mnenja ali ocene zunanjih uporabnikov vključene, včasih pa tudi ne.
Kako ločiti resnico od pretiranega bahanja?
Ali je aplikacija res tako uporabna, kot trdi proizvajalec na videoposnetku?
Ali se pri uporabi posameznih funkcij pojavijo težave?
Na katere potencialne težave bi utegnili naleteti pri uporabi?
V poglavju Viri najdete vprašalnik, s pomočjo katerega lahko opravite analizo uporabnosti programske opreme.
Photomath je aplikacija za reševanje matematičnih nalog. S pomočjo kamere aplikacija prepozna matematično nalogo in jo reši. Prednost aplikacije Photomath je v enostavnosti uporabe – vse, kar mora uporabnik narediti je, da usmeri kamero na sliko ali zapis na tabli ali v zvezku. UI v programu skenira fotografijo in v trenutku reši dano nalogo.
Učitelji vedo, da klasični žepni kalkulator lahko služi kot pripomoček za učenje, ali pa za goljufanje. Kalkulatorji nam ponujajo “samo” končni odgovor: na primer, 42. Učitelji morda dovolijo uporabo kalkulatorjev za preverjanje rezultatov, vendar morajo učenci do rešitev priti sami. Orodja, kakršno je Photomath pa prikazujejo več poti do rešitev in ob tem ponujajo tudi vizualizacijo naloge (ta del je za programerje sicer veliko manj tehnično zahteven).
Tukaj naštevamo še nekatere druge aplikacije oz. tehnologije, ki se danes uporabljajo v šolskem prostoru:
- Spletni iskalniki
- Preverjanje črkovanja in popravljanje slovnice (vgrajeno v večino programske opreme za pisanje)
- Spletni prevajalniki
- Aplikacije za učenje jezikov
- Aplikacije za reševanje matematičnih nalog (npr. Photomath, Geogebra, Wolfram itd.)
- Osebni asistenti
- Klepetalnice (chatbots)
- Inteligentni tutorski sistemi
- Sistemi za upravljanje učenja (LMS) in spletna učna okolja, podprta z UI
V RAZMISLEK
Je uporaba AI goljufanje: Kakšni so odzivi učiteljev?
Kakšni so odzivi učiteljev na uporabo umetne inteligence pri učencih? Tukaj so nekateri od njih: